**ACȚIUNILE UNBR ÎMPOTRIVA IMPUNERII CASS NEPLAFONAT PROFESIILOR LIBERALE**

La 19 septembrie 2023, Ministerul Finanțelor a publicat, în vederea dezbaterii publice, [Proiectul de Lege](https://mfinante.gov.ro/static/10/Mfp/transparenta/proiectlegemasurifiscalbugetare_19092023.pdf) privind unele măsuri fiscal bugetare pentru asigurarea sustenabilității financiare a României pe termen lung, conform căruia cota de CASS pentru activități independente va fi aplicată în cotă de 10% venitului net și va fi plafonată la 60 de salarii. Totodată, CASS redevine cheltuiala deductibilă la calculul impozitului pe venitul din activități independente.

Aceasta este o soluție îmbunătățită față de proiectul inițial, care prevedea aplicarea cotei CASS de 10% la o bază neplafonată, calculată la venitul brut realizat. (*a se vedea tabelul comparativ din final*)

UNBR a identificat acest proiect încă din varianta de lucru neoficială și a dus o campanie susținută pentru plafonarea CASS și aplicarea la venitul net. Un prim pas a fost inițierea unei [întâlniri a reprezentanților profesiilor liberale](https://www.unbr.ro/profesiile-liberale-spun-un-nu-hotarat-dublarii-sarcinii-fiscale-comunicat-de-presa-al-uniunii-profesiilor-liberale-din-romania/) (în care UNBR este reprezentată de dl. av. Daniel Fenechiu, Vicepreședinte UNBR) cu dl. Marcel-Ioan Boloș, ministrul Finanțelor Publice, care și-a manifestat întreaga deschidere față de argumentele UPLR, opinând pentru stabilirea unui plafon la contribuția de asigurări sociale de sănătate.

În urma consultării experților în domeniul fiscal pentru a stabili impactul real al acestor măsuri, UNBR a înaintat Primului Ministru, Ministerului Finanțelor și Președintelui Senatului României [memoriul](https://www.unbr.ro/wp-content/uploads/2023/08/UNBR-memoriu-privind-modificari-fiscale.pdf) privind „Riscurile supraimpozitării profesiilor liberale prin proiectul de Ordonanță al Guvernului pentru modificarea și completarea Legii nr. 227/2015 privind Codul fiscal”, solicitând Guvernului să mențină reglementarea actuală a contribuției de asigurări sociale de sănătate. Campania a continuat cu mobilizarea tuturor barourilor pentru a-și exprima punctele de vedere și nenumărate apariții media, pentru conștientizarea autorităților și a publicului larg cu privire la efectele drastice asupra pieței serviciilor pe care le-ar avea implementarea unei cote CASS neplafonate, aplicate venitului brut.

La data de 25 septembrie 2023, Consiliul Economic și Social a emis [avizul nefavorabil](https://www.ces.ro/newlib/PDF/avize/2023/Avize-Plen-CES-25-09-2023.pdf) cu privire la Proiectul de lege privind unele măsuri fiscal bugetare pentru asigurarea sustenabilității financiare a României pe termen lung, susținând argumentele din memoriul UNBR transmis Guvernului, potrivit căruia creșterea costurilor de exercitare a profesiilor liberale ca urmare a creșterii taxelor, în special pentru exercitarea profesiei de avocat, este de natură să restrângă accesul la justiție pentru persoanele cu venituri mai mici, care nu-și vor permite să plătească onorariile crescute ale avocaților. De asemenea, ministrul justiției, Alina Gheorghiu susține că guvernul nu ar trebui să-și asume răspunderea pentru acest proiect, care ar trebui trimis la CSAT pentru aviz.

*În* [*materialul*](https://www.unbr.ro/campania-unbr-impotriva-impunerii-cass-neplafonat-profesiilor-liberale-actiuni-si-interventii-in-mass-media/) *CAMPANIA UNBR ÎMPOTRIVA IMPUNERII CASS NEPLAFONAT PROFESIILOR LIBERALE găsiți o sinteză a acțiunilor UNBR și a intervențiilor în mass media*

UNBR urmărește în continuare proiectul legislativ sus menționat și va continua demersurile pentru optimizarea cadrului legal privind nivelul și plata CASS pentru avocați.

Mai multe detalii despre acțiunile UNBR în acest context găsiți pe site-ul UNBR, la [rubrica](https://www.unbr.ro/category/cass/) *„NU multiplicării sarcinilor fiscale ale profesiilor liberale! Reacții”.*

**Comparație între prevederile privind CASS pentru activitățile independente**

**Proiectul de lege aflat în dezbatere publică**

**Vs.**

**Proiectul inițial de Ordonanță a Guvernului**

|  |  |
| --- | --- |
| **Proiect OUG inițial** **Proiectul de Ordonanță de Urgență a Guvernului pentru modificarea și completarea Legii nr. 227/2015 privind Codul fiscal și alte măsuri financiar-fiscale** | **Proiect LEGE supusă dezbaterii publice****Proiect Lege privind unele măsuri fiscal bugetare** **pentru asigurarea sustenabilității financiare** **a României pe termen lung**  |
| Proiectul OUG propunea următoarele modificări:**Determinarea CASS în cazul contribuabililor care prestează activități independente se va efectua prin aplicarea cotei de 10% neplafonată asupra venitului anual brut**.**Punctul 84 din proiectul OUG**:**„***Articolul 170 se modifică și va avea următorul cuprins:**Art. 170 - Baza de calcul al contribuției de asigurări sociale de sănătate datorate de persoanele fizice care realizează veniturile prevăzute la art. 155 alin. (1) lit. b) – h)* ***(1)*** *Persoanele fizice care realizează veniturile prevăzute la art. 155 alin. (1) lit. b), datorează contribuția de asigurări sociale de sănătate, pe fiecare sursă de venit, din activități independente, la o bază de calcul egală cu venitul net anual realizat/brut sau norma anuală de venit, respectiv norma anuală de venit ajustată, după caz, stabilite potrivit art. 68, 68^1 și 69, după caz. La determinarea bazei anuale de calcul al contribuției de asigurări sociale de sănătate nu se iau în considerare pierderile fiscale anuale prevăzute la art. 118.* ***(2)*** *Persoanele fizice care realizează veniturile prevăzute la art. 155 alin. (1) lit. c) - h), din una sau mai multe surse și/sau categorii de venituri, datorează contribuția de asigurări sociale de sănătate la o bază de calcul stabilită potrivit alin. (5), dacă estimează pentru anul curent venituri a căror valoare cumulată este cel puțin egală cu 6 salarii minime brute pe țară, în vigoare la termenul de depunere a declarației prevăzute la art. 120.* ***(3)*** *Încadrarea în plafonul anual de cel puțin 6, 12, 24 sau 36 de salarii minime brute pe țară, după caz, în vigoare la termenul de depunere a declarației prevăzute la art. 120, se efectuează prin cumularea veniturilor prevăzute la art. 155 alin. (1) lit. c) - h), după cum urmează: a) venitul net din drepturi de proprietate intelectuală, stabilit după acordarea cotei de cheltuieli forfetare prevăzute la art. 72 și 72^1, precum și venitul net din drepturi de proprietate intelectuală determinat potrivit prevederilor art. 73; b) venitul net distribuit din asocieri cu persoane juridice, contribuabili potrivit prevederilor titlului II sau titlului III, determinat potrivit prevederilor art. 125 alin. (8) și (9); 25 c) venitul net sau norma de venit, după caz, pentru veniturile din cedarea folosinței bunurilor, stabilite potrivit art. 84 - 87; d) venitul și/sau câștigul/câștigul net din investiții, stabilit conform art. 94 - 97. În cazul veniturilor din dobânzi se iau în calcul sumele plătite, diminuate cu impozitul reținut, iar în cazul veniturilor din dividende se iau în calcul dividendele plătite, diminuate cu impozitul reținut, distribuite începând cu anul 2018; e) venitul net sau norma de venit, după caz, pentru veniturile din activități agricole, silvicultură și piscicultură, stabilite potrivit art. 104 - 106; f) venitul brut și/sau venitul impozabil din alte surse, stabilit potrivit art. 114 - 116.* ***(4)*** *La încadrarea în plafonul prevăzut la alin. (3) nu se iau în calcul veniturile neimpozabile, prevăzute la art. 93 și 105.* ***(5)*** *Baza anuală de calcul al contribuției de asigurări sociale de sănătate în cazul persoanelor care realizează venituri din cele prevăzute la art. 155 alin. (1) lit. c) - h) o reprezintă: a) nivelul a 6 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cuprinse între 6 salarii minime brute pe țară inclusiv și 12 salarii minime brute pe țară; b) nivelul de 12 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cuprinse între 12 salarii minime brute pe țară inclusiv și 24 de salarii minime brute pe țară; c) nivelul de 24 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cuprinse între 24 salarii minime brute pe țară inclusiv și 36 de salarii minime brute pe țară; d) nivelul de 36 de salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cel puțin egale cu 36 de salarii minime brute pe țară.***”** |  Proiectul de Lege propune următoarele modificări:**Determinarea CASS în cazul contribuabililor care prestează activități independente se va efectua prin aplicarea cotei de 10% asupra venitului anual net, plafonată la 60 de salarii minime pe economie**. **Punctul 31 din Proiectul de Lege***„Articolul 170 se modifică și va avea următorul cuprins:**Art. 170 - Baza de calcul al contribuției de asigurări sociale de sănătate datorate de persoanele fizice care realizează veniturile prevăzute la art. 155 alin. (1) lit. b) – h)****(1)*** *Persoanele fizice care realizează veniturile prevăzute la art. 155 alin. (1) lit. b), din una sau mai multe surse datorează contribuția de asigurări sociale de sănătate, la o bază anuală de calcul egală cu venitul net anual realizat/brut sau norma anuală de venit, respectiv norma anuală de venit ajustată, după caz, stabilite potrivit art. 68, 68^1 şi 69, după caz, care nu poate fi mai mare decât cea corespunzătoare unei baze anuale de calcul egală cu nivelul de 60 salarii minime brute pe țară în vigoare la termenul de depunere a declarației prevăzute la art. 120. La determinarea bazei anuale de calcul al contribuției de asigurări sociale de sănătate nu se iau în considerare pierderile fiscale anuale prevăzute la art. 118.****(2)*** *Persoanele fizice care realizează veniturile prevăzute la art. 155 alin. (1) lit. c) - h), din una sau mai multe surse şi/sau categorii de venituri, datorează contribuția de asigurări sociale de sănătate la o bază de calcul stabilită potrivit alin. (5), dacă estimează pentru anul curent venituri a căror valoare cumulată este cel puţin egală cu 6 salarii minime brute pe țară, în vigoare la termenul de depunere a**declarației prevăzute la art. 120.****(3)*** *Încadrarea în plafonul anual de cel puţin 6, 12 sau 24 de salarii minime brute pe țară, după caz, în vigoare la termenul de depunere a declarației prevăzute la art. 120, se efectuează prin cumularea veniturilor prevăzute la art. 155 alin. (1) lit. c) - h), după cum urmează: a) venitul net din drepturi de proprietate intelectuală, stabilit după acordarea cotei de cheltuieli forfetare prevăzute la art. 72 şi 72^1, precum şi venitul net din drepturi de proprietate intelectuală determinat potrivit prevederilor art. 73; b) venitul net distribuit din asocieri cu persoane juridice, contribuabili potrivit prevederilor titlului II sau titlului III, determinat potrivit prevederilor art. 125 alin. (8) şi (9); c) venitul net sau norma de venit, după caz, pentru veniturile din cedarea folosinței bunurilor, stabilite potrivit art. 84 - 87; d) venitul și/sau câștigul/câștigul net din investiții, stabilit conform art. 94 - 97. În cazul veniturilor din dobânzi se iau în calcul sumele plătite, diminuate cu impozitul reținut, iar în cazul veniturilor din dividende se iau în calcul dividendele plătite, diminuate cu impozitul reținut, distribuite începând cu anul 2018; e) venitul net sau norma de venit, după caz, pentru veniturile din activități agricole, silvicultură și piscicultură, stabilite potrivit art. 104 - 106; f) venitul brut şi/sau venitul impozabil din alte surse, stabilit potrivit art. 114- 116.****(4)*** *La încadrarea în plafonul prevăzut la alin. (3) nu se iau în calcul veniturile neimpozabile, prevăzute la art. 93 şi 105.****(5)*** *Baza anuală de calcul al contribuției de asigurări sociale de sănătate în cazul persoanelor care realizează venituri din cele prevăzute la art. 155 alin. (1) lit. c) - h) o reprezintă: a) nivelul a 6 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cuprinse între 6 salarii minime brute pe țară inclusiv și 12 salarii minime brute pe țară; b) nivelul de 12 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cuprinse între 12 salarii minime brute pe țară inclusiv și 24 de salarii minime brute pe țară; c) nivelul de 24 salarii minime brute pe țară, în vigoare la termenul de depunere a declarației prevăzute la art. 120, în cazul veniturilor realizate cel puțin egale cu 24 de salarii minime brute pe țară”.* |